Държавен вестник, бр. 83, 2020 г., стр. 55

БРОЙ  83	
Д Ъ Р Ж А В Е Н  В Е С Т Н И К 	
СТР.  55  
5.5.7 Всички тръбопроводи или компо-
ненти, които могат да бъдат изолирани 
автоматично поради пожар с обем на теч-
ността над 0,05 м3 в капан, се окомплектоват 
с редуцир-вентили (PRV), оразмерени за 
условия на пожар.
5.6 Устройства за прехвърляне на товари
5.6.1 Когато прехвърлянето на товари се 
извършва посредством товарни помпи, които 
не са достъпни за ремонт от танковете в 
експлоатация, се осигуряват най-малко две 
отделни средства за прехвърляне на товар 
от всеки товарен танк, като конструкция-
та е такава, че повредата на една товарна 
помпа или средство за прехвърляне да не 
възпрепятства прехвърлянето на товар чрез 
друга помпа или помпи или други средства 
за прехвърляне на товари.
5.6.2 Процедурата за прехвърляне на товар 
чрез газова херметизация изключва повди-
гането на предпазните клапани по време 
на такова прехвърляне. Газовата хермети-
зация може да се приеме като средство за 
прехвърляне на товар за тези танкове, когато 
проектният коефициент на безопасност не е 
намален при условията, преобладаващи по 
време на операцията по прехвърляне на то-
вари. Ако предпазните клапани на товарния 
танк или зададеното налягане се променят за 
тази цел, както е разрешено в съответствие 
с 8.2.7 и 8.2.8, новото зададено налягане не 
надвишава Ph, както е определено в 4.13.2.
5.6.3 Връзки за връщане на парите
Осигуряват се връзки за връщане на па-
рите към бреговите съоръжения.
5.6.4 Вентилационни тръбопроводни сис-
теми на товарния танк
Системата за понижаване на налягането 
се свързва с вентилационна тръбопроводна 
система, предназначена да сведе до минимум 
възможността за натрупване на пари от товара 
на палубите или за навлизане в жилищните 
помещения, сервизните помещения, пункто-
вете за управление и машинните отделения 
или в други помещения, където това може 
да създаде опасни условия.
5.6.5 Връзки за вземане на проби от товара
5.6.5.1 Връзките към тръбопроводните 
системи за вземане на проби от течности в 
товара се обозначават ясно и се проектират 
така, че да се сведе до минимум изпускането 
на пари от товара. За плавателни съдове, 
на които е разрешено да пренасят токсични 
продукти, системата за вземане на проби е 
със затворен контур, за да се гарантира, че 
течността и парите на товара не се изпускат 
в атмосферата.
5.6.5.2 Системите за вземане на проби от 
течности се окомплектоват с два клапана 
на входа за вземане на пробата. Един от 
тези клапани е от многотактов тип, за да 
се избегне случайно отваряне, като бъдат 
достатъчно отдалечени един от друг, за да 
се гарантира, че могат да изолират линията, 
ако има запушване, например чрез лед или 
хидрати.
5.6.5.3 При системи със затворен контур 
клапаните на обратната тръба също отговарят 
на изискванията на 5.6.5.2.
5.6.5.4 Свързването към съда за проби 
отговаря на признатите стандарти и да бъде 
поддържано така, че да може да поддържа 
теглото на съда за проби. Връзките на резба 
са заварени с прихватки или заключени по 
друг начин, за да се предотврати откачване-
то им по време на нормалното свързване и 
разкачване на съдовете за проби. Връзката за 
вземане на проби се окомплектова с тапа за 
затваряне или фланец, за да се предотврати 
изтичане, когато връзката не се използва.
5.6.5.5 Връзките за вземане на проби, 
използвани само за парни проби, могат да 
бъдат окомплектовани с единичен клапан в 
съответствие с 5.5, 5.8 и 5.13, както и с тапа 
за затваряне или фланец.
5.6.5.6 Операциите по вземане на проби 
се извършват, както е предписано в 18.9.
5.6.6 Товарни филтри
Товарните системи за течности и пари мо-
гат да бъдат окомплектовани с филтри за 
защита от повреди, причинени от външни 
предмети. Тези филтри могат да бъдат по-
стоянни или временни, като стандартите 
за филтриране са подходящи за риска от 
навлизане на отломки и т.н. в товарната 
система. Осигуряват се средства за указва-
не, че филтрите се запушват и за безопасно 
изолиране, разхерметизиране и почистване 
на филтрите.
5.7 Изисквания за инсталиране
5.7.1 Проектиране за разширяване и свиване
Предприемат се мерки за защита на 
тръбопроводите, тръбопроводната система 
и компонентите и товарните танкове от 
прекомерни натоварвания, дължащи се на 
термичното движение и от движения на танка 
и конструкцията на корпуса. Предпочита-
ният метод извън товарните танкове е чрез 
разклонения, извивки или примки, но могат 
да се използват многослойни силфони, ако 
разклонения, извивки или примки не са 
практически осъществими.
5.7.2 Предпазни мерки срещу ниска тем-
пература
Нискотемпературните тръбопроводни 
системи са термично изолирани от приле-
жащата конструкция на корпуса, когато е 
необходимо, за да се предотврати падането 
на температурата на корпуса под проектната 
температура на материала на корпуса. Когато 
тръбите за течности се демонтират редовно 
или когато може да се очаква изтичане на 
течност, например при бреговите връзки и 
при уплътненията на помпите, се осигурява 
защита на корпуса отдолу.